b"\n_START_ARTICLE_\nMiley Cyrus\n_START_SECTION_\nZgodnje \xc5\xbeivljenje in dru\xc5\xbeina\n_START_PARAGRAPH_\nMiley Ray Cyrus se je kot Destiny Hope Cyrus rodila mami Leticii\xc2\xa0\xc2\xbbTish\xc2\xab\xc2\xa0Cyrus (rojeni Finley) in o\xc4\x8detu, country pevcu in igralcu, Billyju Rayju Cyrusu. Njena star\xc5\xa1a sta ime\xc2\xa0\xc2\xbbDestiny Hope\xc2\xab, ki v sloven\xc5\xa1\xc4\x8dini pomeni\xc2\xa0\xc2\xbbusoda\xc2\xab\xc2\xa0in\xc2\xa0\xc2\xbbupanje\xc2\xab, izbrala, ker sta verjela, da bo njuna h\xc4\x8derka delala velike stvari. Njen vzdevek je \xc5\xbee v otro\xc5\xa1tvu postal\xc2\xa0\xc2\xbbSmiley\xc2\xab\xc2\xa0in kasneje\xc2\xa0\xc2\xbbMiley\xc2\xab, saj se je kot dojen\xc4\x8dek kar naprej smehljala. Miley Cyrus boleha za sr\xc4\x8dno boleznijo, ki povzro\xc4\x8da tahikardijo, ki sicer ni nevarna, vendar je mote\xc4\x8da._NEWLINE_Njena star\xc5\xa1a sta se kljub nasprotovanju zalo\xc5\xbebe njenega o\xc4\x8deta, en mesec po njenem rojstvu, natan\xc4\x8dneje 28. decembra 1992, skrivno poro\xc4\x8dila. Po zakonu je Miley Cyrus dobila dva pol-brata in pol-sestro: Trace in Brandi, Tishina otroka iz prej\xc5\xa1njega zakona ter Christopher Cody, sin Billyja Rayja Cyrusa iz prej\xc5\xa1njega razmerja. Billy Ray Cyrus je Tracea in Brandi posvojil, ko sta bila ta dva \xc5\xa1e zelo majhna. Miley Cyrus ima \xc5\xa1e enega pol-brata, Christopherja Codyja, sina Billyja Rayja Cyrusa, ki je bil rojen istega leta, kot ona; odra\xc5\xa1\xc4\x8dal je skupaj s svojo mamo v Ju\xc5\xbeni Karolini. Paru sta se kasneje rodila \xc5\xa1e dva otroka, Braisona in Noah. Njena botra je ameri\xc5\xa1ka glasbenica Dolly Parton. Je vnukinja ameri\xc5\xa1kega demokrati\xc4\x8dnega politika Ronalda Rayja Cyrusa, s katerim si je bila pred njegovo smrtjo zelo blizu. Po letu 2006, ko je njen dedek umrl, je veliko stvari naredila njemu v \xc4\x8dast: ime svojega lika iz filma Poslednja pesem,\xc2\xa0\xc2\xbbRonnie\xc2\xab, je Cyrusova izbrala v \xc4\x8dast svojemu dedku, pesem\xc2\xa0\xc2\xbbI Miss You\xc2\xab, ki jo je napisala in zapela sama, je posvetila njemu, svoje ime pa je v\xc2\xa0\xc2\xbbMiley Ray Cyrus\xc2\xab\xc2\xa0spremenila tudi njemu v \xc4\x8dast. Njen o\xc4\x8de je dejal:\xc2\xa0\xc2\xbbVeliko ljudi pravi, da je Miley svoje ime spremenila v Miley Ray zaradi mene, Billy Ray, vendar to ni res. To je naredila v \xc4\x8dast mojemu o\xc4\x8detu, saj sta se imela oba zelo rada.\xc2\xab_NEWLINE_Odrasla je na 500 arov veliki kmetiji svojih star\xc5\xa1ev izven Nashvillea, v Franklinu, Tennessee ter se \xc5\xa1olala na osnovni \xc5\xa1oli z imenom Heritage. Vzgojena je bila v duhu kr\xc5\xa1\xc4\x8danske vere in redno obiskovala cerkev do leta 2005, ko se je preselila v Hollywood in se spremenila v baptistko. Miley Cyrus je afiniteto za nastopanje \xc5\xbee kot majhen otrok, vendar igranja ni vzela resno do osmega leta starosti. Tudi nekateri drugi bratje in sestre iz njene dru\xc5\xbeine so se lotili ustvarjalnega posla: pol-brat Trace je postal kitarist in vokalist electronic pop glasbene skupine Metro Station, sestra Noah je postala igralka in pol-sestra Brandi kitaristka.\n_START_SECTION_\n2001 - 2005: Zgodnje delo\n_START_PARAGRAPH_\nV letu 2001, ko je imela Miley Cyrus osem let, se je z dru\xc5\xbeino preselila v Toronto, Kanada, kjer je njen o\xc4\x8de snemal televizijsko serijo Doc. Dejala je, da je v tistem \xc4\x8dasu pogosto opazovala o\xc4\x8deta na snemanju in si takrat tudi sama \xc5\xbeelela postati igralka. Po tem, ko jo je Billy Ray odpeljal na ogled gledali\xc5\xa1ke igre Mamma Mia! v gledali\xc5\xa1\xc4\x8du Royal Alexandra Theatre, ga je zgrabila za roko in mu dejala:\xc2\xa0\xc2\xbbTo si \xc5\xbeelim po\xc4\x8deti, o\xc4\x8dka. Rada bi bila igralka.\xc2\xab Za\xc4\x8dela je hoditi na u\xc4\x8dne ure petja in igranja v studiju Armstrong Acting Studio v Torontu. Njena prva vloga je bila vloga Kylie v seriji Doc. Leta 2003 je Miley Cyrus pod svojim pravim imenom zaigrala\xc2\xa0\xc2\xbbmlaj\xc5\xa1o Ruthie\xc2\xab\xc2\xa0v filmu Tima Burtona, Velika riba._NEWLINE_Pri enajstih letih je Miley Cyrus prvi\xc4\x8d sli\xc5\xa1ala za televizijsko serijo Hannah Montana, Disney Channelovo televizijsko serijo o \xc5\xa1olarki s skrivnim dvojnim \xc5\xbeivljenjem kot najstni\xc5\xa1ka pop zvezda. Miley Cyrus je poslala posneto avdicijo za vlogo\xc2\xa0\xc2\xbbnajbolj\xc5\xa1e prijateljice\xc2\xab, vendar so jo producenti kasneje vpra\xc5\xa1ali, \xc4\x8de bi se raj\xc5\xa1i potegovala za glavno vlogo, vlogo\xc2\xa0\xc2\xbbChloe Stewart\xc2\xab. Potem, ko je posnela novo avdicijo in odletela v Hollywood, da bi se udele\xc5\xbeila tudi drugih avdicij, so ji povedali, da je premlada in premajhna za vlogo. Vlogo je najprej dobila dve leti starej\xc5\xa1a pevka in igralka Joanne \xc2\xbbJoJo\xc2\xab Levesque, ki pa jo je zavrnila. Kakorkoli \xc5\xbee, njena vztrajnost in sposobnost petja poleg igranja sta producente pripravili do tega, da so jo povabili na naslednje avdicije. Nazadnje je pri dvanajstih letih dobila glavno vlogo, ki jo je preimenovala v\xc2\xa0\xc2\xbbMiley Stewart\xc2\xab, po sebi._NEWLINE_Ko se je njena kariera za\xc4\x8dela, je Tish Cyrus v zvezi z njeno kariero sklenila veliko odlo\xc4\x8ditev, ki jih je javnost kritizirala. Podpisala je pogodbo z Mitchellom Gossettom, vodjo mladinskega oddelka agencije Cunningham Escott Slevin Doherty. Gossett, ki je specializiran za ustvarjanje otro\xc5\xa1kih zvezd, je Miley Cyrus prepri\xc4\x8dal, naj gre na avdicijo za serijo Hannah Montana in ima velike zasluge za njeno\xc2\xa0\xc2\xbbodkritje\xc2\xab. Glede njene glasbene kariere je mama Miley Cyrus, Tish Cyrus, sledila nasvetu Dolly Parton, pevke in botre Miley Cyrus, ter sklenila pogodbo z Jasonom Moreyjem iz zalo\xc5\xbebe Morey Management Group.\xc2\xa0\xc2\xbbDolly je dejala, da so Moreyjevi ljudje, ki jim glede svoje h\xc4\x8derke lahko zaupam,\xc2\xab\xc2\xa0je kasneje povedala Tish Cyrus.\xc2\xa0\xc2\xbbPovedala je, da imajo dobre morale, kar je v tem poslu precej redko.\xc2\xab Po poro\xc4\x8dilih revije revije The Hollywood Reporter, je bil nasvet Dolly Parton\xc2\xa0\xc2\xbbnajbolj\xc5\xa1i nasvet, kar jih je Tish Cyrus kdaj dobila glede kariere svoje h\xc4\x8dere.\xc2\xab Tish je zaposlila tudi poslovnega mened\xc5\xbeerja Billyja Rayja Cyrusa za upravljanje s financami njene h\xc4\x8dere. Tish se \xc5\xa1e naprej odlo\xc4\x8da glede mnogih odlo\xc4\x8ditvah glede kariere. Za izobrazbo se je Miley Cyrus vpisala na program, imenovan Mo\xc5\xbenosti za zakupno \xc5\xa1olanje mladih (Options for Youth Charter Schools) ter s privatnim mentorjem \xc5\xa1tudira na snemanju njene televizijske serije.\n_START_SECTION_\n2006 - 2007: Uspeh serije Hannah Montana\n_START_PARAGRAPH_\nSerija Hannah Montana je postala velika uspe\xc5\xa1nica in Miley Cyrus je zaradi nje prejela status najstni\xc5\xa1kega idola, kot je napisala revija The Daily Telegraph. Serija se je prvi\xc4\x8d predvajala 26. marca 2006 in takoj prejela najve\xc4\x8dje ob\xc4\x8dinstvo, kar jih je kdaj imela katerakoli Disney Channelova televizijska serija. Kmalu je serija postala ena izmed najuspe\xc5\xa1nej\xc5\xa1ih serij v tistem \xc4\x8dasu, s \xc4\x8dimer se je pove\xc4\x8dalo premo\xc5\xbeenje in slava Miley Cyrus. Time je poro\xc4\x8dala, da je za\xc2\xa0\xc2\xbbfenomen[alen]\xc2\xab\xc2\xa0uspeh Miley Cyrus delno zaslu\xc5\xbeen njen talent, delno pa tudi\xc2\xa0\xc2\xbbDisney, ki jo je nau\xc4\x8dil, kako uporabljati njihovo obse\xc5\xbeno, multimedijsko gospodarstvo\xc2\xab\xc2\xa0ter serija Hannah Montana. Miley Cyrus je nazadnje postala prva oseba, ki je z zalo\xc5\xbebo The Walt Disney Company sklenila pogodbo za filme, televizijska dela, potro\xc5\xa1ni\xc5\xa1ke izdelke in glasbo._NEWLINE_Njen prvi singl,\xc2\xa0\xc2\xbbThe Best of Both Worlds\xc2\xab, je hkrati tudi uvodna pesem za serijo Hannah Montana, ki je iz\xc5\xa1el 28. marca 2006. Pesem\xc2\xa0\xc2\xbbThe Best of Both Worlds\xc2\xab\xc2\xa0so napisali za lik\xc2\xa0\xc2\xbbHannah Montana\xc2\xab, najstni\xc5\xa1ko pop zvezdo, ki jo zaigra Miley Cyrus v istoimenski seriji. Kot v ostalih pesmih, ki so jih napisali za Hannah Montano, je tudi v tej Miley Cyrus, ko pesem izvaja, preoble\xc4\x8dena v svoj lik. Prva pesem, ki jo je Miley Cyrus izdala pod svojim lastnim imenom, je njena verzija pesmi Jamesa Basketta,\xc2\xa0\xc2\xbbZip-a-Dee-Doo-Dah\xc2\xab\xc2\xa0in je iz\xc5\xa1la 4. aprila tistega leta v albumu DisneyMania 4. Preoble\xc4\x8dena v Hannah Montano je Miley Cyrus nastopila kot spremljevalna glasbenica na dvajsetih koncertih turneje skupine The Cheetah Girls, imenovane The Party's Just Begun Tour, ki se je za\xc4\x8dela 15. septembra leta 2006. 24. oktobra istega leta je zalo\xc5\xbeba Walt Disney Records izdala prvi soundtrack Hannah Montana. Od devetih pesmi v albumu je Miley v osmih nastopala kot\xc2\xa0\xc2\xbbHannah Montana\xc2\xab\xc2\xa0in samo v enem, ki je bil hkrati tudi duet z njenim o\xc4\x8detom, Billyjem Rayjem Cyrusom, naslovljen kot\xc2\xa0\xc2\xbbI Learned from You\xc2\xab, nastopala kot ona. Glasbeni album je dosegel prvo mesto na lestvici Billboard 200._NEWLINE_Druga sezona serije Hannah Montana se je prvi\xc4\x8d predvajala 23. aprila 2007 in trajala do 12. oktobra 2008. Miley Cyrus je podpisala pogodbo za \xc5\xa1tiri albume z Disneyjevo zalo\xc5\xbebo Hollywood Records in 26. junija 2007 izdala dvojni glasbeni album. Prvi CD v albumu je bil drugi soundtrack iz televizijske serije Hannah Montana, medtem ko je bil drugi prvi glasbeni album Miley Cyrus, naslovljen kot Meet Miley Cyrus, ki ga je objavila pod lastnim imenom. Album je zasedel prvo mesto na lestvici Billboard 200 in kasneje prejel trikratno platninasto certifikacijo s strani organizacije Recording Industry Association of America (RIAA). Album Meet Miley Cyrus je najprej izdal pesem\xc2\xa0\xc2\xbbSee You Again\xc2\xab, prvi singl, ki ga je Miley Cyrus izdala pod lastnim imenom in hkrati tudi njen prvi singl, ki se je uvrstil med prvih deset pesmi na lestvici Billboard Hot 100. Jeseni 2007 je Miley Cyrus pri\xc4\x8dela s svojo prvo turnejo, Best of Both Worlds Tour, da bi promovirala svoj prvi glasbeni album Meet Miley Cyrus in soundtracke za serijo Hannah Montana. Z Jonas Brothers, Aly & AJ in Everlife, ki so poleg nje tudi nastopili na turneji, je Miley Cyrus turnejo vodila od 17. oktobra 2007 do 31. januarja 2008 in obiskala mesta v Zdru\xc5\xbeenih dr\xc5\xbeavah Amerike in Kanadi. Vstopnice za turnejo so se prodale v nekaj minutah. Tiskovni predstavnik organizacije Ticketmaster je uradno povedal:\xc2\xa0\xc2\xbbLjudje, ki so v tem poslu \xc5\xbee tako dolgo gledajo te dogodke in pravijo, da se je kaj takega zgodilo samo \xc5\xa1e pri Beatlih in Elvisu.\xc2\xab\n_START_SECTION_\n2008 - 2009: Breakout, tranzicija in za\xc4\x8detek filmske kariere\n_START_PARAGRAPH_\nPo koncu turneje Best of Both Worlds Tour januarja 2008 je zalo\xc5\xbeba Walt Disney Pictures 1. februarja tistega leta izdala 3-D koncertni film turneje, imenovan Hannah Montana & Miley Cyrus: Best of Both Worlds Concert. Film naj bi en teden predvajali tudi v kinematografih. Zaslu\xc5\xbeil je 29 milijonov $, kar je pomenilo okoli 42.000 $ na en kinematograf, dvakrat ve\xc4\x8d, kot so pri\xc4\x8dakovali, kar je zalo\xc5\xbebo prepri\xc4\x8dalo, da so podalj\xc5\xa1ali predvajanje filma za nedolo\xc4\x8den \xc4\x8das.\xc2\xa0\xc2\xbbOtrok, ki niso mogli priti na koncert, ne \xc5\xbeelimo odvrniti od kinematografov,\xc2\xab\xc2\xa0je povedal Chuck Viane, vodja Disneyjeve distribucije. Filmov soundtrack je preko zalo\xc5\xbeb Walt Disney Records in Hollywood Records iz\xc5\xa1el 11. marca 2008 in takoj zasedel tretje mesto na lestvici Billboard 200._NEWLINE_22. julija 2008 je iz\xc5\xa1el drugi glasbeni album Miley Cyrus, ki ga je izdala pod lastnim imenom, Breakout. Cyrusova je dejala, da jo je za album navdihnilo\xc2\xa0\xc2\xbbnjeno \xc5\xbeivljenje zadnjih nekaj let\xc2\xab. Sodelovala je pri pisanju osmih od dvanajstih pesmi v albumu.\xc2\xa0\xc2\xbbPisanje pesmi je nekaj, kar bi si \xc5\xbeelela delati vse moje \xc5\xbeivljenje, za vedno, [...] Upam samo, da bodo ti posnetki pokazali, da sem bolj kot vse drugo, tekstopiska,\xc2\xab\xc2\xa0je povedala. Album je dosegel prvo mesto na lestvici Billboard 200, njegov glavni singl,\xc2\xa0\xc2\xbb7 Things\xc2\xab, pa je zasedel deveto mesto na lestvici Billboard Hot 100. Miley Cyrus je vodila podelitev nagrad CMT Music Awards 2008 s svojim o\xc4\x8detom v aprilu in podelitev nagrad Teen Choice Awards sama v avgustu 2008. Glas je posodila liku\xc2\xa0\xc2\xbbPenny\xc2\xab\xc2\xa0v animiranem filmu iz leta 2008, Bolt, ki je iz\xc5\xa1el 21. novembra tistega leta in prejel velik kriti\xc4\x8dni uspeh. Miley Cyrus je sonapisala pesem\xc2\xa0\xc2\xbbI Thought I Lost You\xc2\xab\xc2\xa0in jo nato za film tudi posnela, v duetu z Johnom Travolto. Pesem je prejela nominacijo za zlati globus. V septembru 2009 je posnela dobrodelni singl\xc2\xa0\xc2\xbbJust Stand Up!\xc2\xab\xc2\xa0za podporo organizacij Stand Up to Cancer in City of Hope, ki raziskujeta raka. Postala je tudi del organizacije za varovanje okolja, Disney's Friends for Change, za katero je poleg ostalih Disney Channelovih zvezd posnela dobrodelni singl\xc2\xa0\xc2\xbbSend It On\xc2\xab._NEWLINE_Miley Cyrus je z bolj odraslo sliko pri\xc4\x8dela \xc5\xbee pozno leta 2008, ko so se njeni predstavniki za\xc4\x8deli pogajati za sklenitev pogodbe z Nicholasom Sparksom, da bi napisal scenarij in roman, s katerim bi se lahko Miley Cyrus predstavila tudi ob\xc4\x8dinstvu, starej\xc5\xa1emu od njenih mladih obo\xc5\xbeevalcev, ki so jo spoznali preko serije Hannah Montana. Nicholas Sparks in njegov sotekstopisec Jeff Van Wie sta ustvarila roman Poslednja pesem. Pomembno je bilo, da Miley Cyrus v filmu ne bi pela:\xc2\xa0\xc2\xbbNisem si \xc5\xbeelela peti v \xc5\xa1e enem filmu. Tega ne \xc5\xbeelim po\xc4\x8deti ve\xc4\x8d. Pojma nimate, koliko muzikalov se je pojavilo pred mojimi vrati. \xc5\xbdelela sem posneti nekaj malce bolj resnega.\xc2\xab V marcu 2009 je Miley Cyrus objavila avtobiografijo Miles To Go, zbirko spominov, ki jo je napisala v sodelovanju z Hilary Liftin in je dokumentirala njeno \xc5\xbeivljenje do \xc5\xa1estnajstega leta. Kot Miley Stewart/Hannah Montana je zaigrala v filmu Hannah Montana (film)|Hannah Montana: The Movie]], ki je iz\xc5\xa1el 10. aprila 2009. Oba, film in soundtrack, v katerem je Miley Cyrus zapela dvanajst pesmi, sta prejela velik komercialni uspeh. Glavni singl soundtracka,\xc2\xa0\xc2\xbbThe Climb\xc2\xab, se je uvrstil med prvih \xc5\xa1tirideset pesmi na lestvicah v dvanajstih dr\xc5\xbeavah in Miley Cyrus predstavil tudi ob\xc4\x8dinstvu zunaj njenih tipi\xc4\x8dnih obo\xc5\xbeevalcev teen popa. Po koncu tretje sezone serije Hannah Montana, ki se je kon\xc4\x8dala 5. junija 2009, je Miley Cyrus nameravala kon\xc4\x8dati s projektom, vendar je Disney \xc5\xbeelel ohraniti in uveljaviti svoje mo\xc5\xbenosti za \xc4\x8detrto sezono._NEWLINE_Produkcija filma Poslednja pesem se je pri\xc4\x8dela 15. junija 2009 in kon\xc4\x8dala 18. avgusta 2009. Med tem \xc4\x8dasom je Miley Cyrus izdala tudi tretji soundtrack za serijo Hannah Montana 3, posnela svoj prvi EP, imenovan The Time of Our Lives in izdala njegov prvi singl,\xc2\xa0\xc2\xbbParty in the USA\xc2\xab. Miley Cyrus je o EP-ju povedala:\xc2\xa0\xc2\xbbJe tranzicijski album. ... Zares sem si \xc5\xbeelela ljudem predstaviti svoj novi projekt kot nekaj, kar zveni v\xc5\xa1e\xc4\x8dno.\xc2\xab Pesem\xc2\xa0\xc2\xbbParty in the USA\xc2\xab\xc2\xa0je pristala na drugem mestu lestvice Billboard Hot 100, kar do danes ostaja njen najve\xc4\x8dji dose\xc5\xbeek na tej lestvici. EP The Time of Our Lives je iz\xc5\xa1el skupaj z modno linijo obla\xc4\x8dil, ki jo je Miley Cyrus oblikovala v sodelovanju z modnim oblikovalcem Maxom Azrio, preko trgovine Wal-Mart._NEWLINE_14. septembra leta 2009 je Miley Cyrus za\xc4\x8dela s svojo turnejo Wonder World Tour za promocijo njenega albuma Breakout in EP-ja The Time of Our Lives. Turneja se je kon\xc4\x8dala 29. decembra leta 2010. 7. decembra leta 2009 je nastopala kraljici Elizabeti II. Britanski in ostalim \xc4\x8dlanom britanske kraljeve dru\xc5\xbeine v Blackpoolu, Anglija, skupaj z ameri\xc5\xa1ko pop pevko Lady GaGa.\n_START_SECTION_\n2010 dalje: Can't Be Tamed in filmska kariera\n_START_PARAGRAPH_\nProdukcija \xc4\x8detrte sezone za serijo Hannah Montana se je za\xc4\x8dela 18. januarja leta 2010. Po posledicah potresa na Haitiju leta 2010 je Miley Cyrus posnela dva dobrodelna singla,\xc2\xa0\xc2\xbbWe Are the World: 25 for Haiti\xc2\xab\xc2\xa0in\xc2\xa0\xc2\xbbEverybody Hurts\xc2\xab. Njen tretji glasbeni album, Can't Be Tamed, je iz\xc5\xa1el 21. junija 2010. Prvi singl iz albuma je pesem\xc2\xa0\xc2\xbbCan't Be Tamed\xc2\xab. Singl je iz\xc5\xa1el 18. maja 2010 in se na lestvici Billboard Hot 100 uvrstil na osmo mesto. Kostumi in ples Miley Cyrus za promoviranje albuma so bili veliko bolj provokativni kot pri njenih prej\xc5\xa1njih nastopih, kar je povzro\xc4\x8dilo veliko ogor\xc4\x8denje javnosti. Miley Cyrus po izzidu albuma kljub uspehu namerava opustiti svojo glasbeno kariero in se raje osredoto\xc4\x8diti na svojo filmsko kariero. Povedala je:\xc2\xa0\xc2\xbbNikoli se nisem u\xc4\x8dila igranja ali kaj podobnega, kar pa ne pomeni, da raznih u\xc4\x8dnih ur ne potrebujem, ker sem prepri\xc4\x8dana, da jih [...] Po vsej verjetnosti si bom dobila u\xc4\x8ditelja igranja.\xc2\xab Odlo\xc4\x8dila se je, da bo opustila tudi \xc5\xa1olanje na kolid\xc5\xbeu zaradi istega razloga:\xc2\xa0\xc2\xbbVerjamem, da gre\xc5\xa1 lahko nazaj v kakr\xc5\xa1ni koli starosti, saj se je moja babica na kolid\xc5\xbeu \xc5\xa1olala v starosti dvain\xc5\xa1estdesetih let [...] Za zdaj se zares \xc5\xbeelim osredoto\xc4\x8diti na svojo igralsko kariero. Trdo sem delala, da sem pri\xc5\xa1la do sem, kjer sem zdaj, in v tem \xc5\xbeelim u\xc5\xbeivati, dokler traja.\xc2\xab_NEWLINE_Miley Cyrus je zaigrala tudi v filmu Poslednja pesem, je iz\xc5\xa1el 31. marca 2010 in je prejel nekoliko slab\xc5\xa1e ocene s strani kritikov, tako kot njen nastop. Kljub temu je film prejel velik komercialni uspeh in zaslu\xc5\xbeil 88 milijonov $ po vsem svetu. Sode\xc4\x8d po reviji Exhibitor Relations film predstavlja\xc2\xa0\xc2\xbbuspe\xc5\xa1no tranzicijo Miley Cyrus k odraslim vlogam.\xc2\xab_NEWLINE_\xc4\x8cetrta in zadnja sezona televizijske serije Hannah Montana, poznana tudi pod imenom Hannah Montana za vedno (Hannah Montana Forever) se je za\xc4\x8dela predvajati na Disney Channelu 11. julija 2010. Produkcija serije se je za\xc4\x8dela 18. januarja 2010 in kon\xc4\x8dala 14. maja 2010. Je edina sezona serije, ki je bila snemana v visoki lo\xc4\x8dljivosti. V tej sezoni lik Mitchela Mussa, Oliver Oken, postane stranski lik ter ni ve\xc4\x8d del glavne igralske zasedbe._NEWLINE_Od decembra 2010 je potrjeno, da bo Miley Cyrus leta 2011 zaigrala \xc5\xa1e v dveh razli\xc4\x8dnih filmih: LOL: Laughing Out Loud in So Undercover. V filmu LOL, ki je razli\xc4\x8dica istoimenske francoske najstni\xc5\xa1ke komedije, bo imela Miley Cyrus vlogo\xc2\xa0\xc2\xbbh\xc4\x8derke, ki se dru\xc5\xbei z napa\xc4\x8dnimi otroci in tako zapade v droge in ponavlja razred, vendar ima njena mama o njej \xc5\xa1e vedno popolno predstavo.\xc2\xab\xc2\xa0Miley Cyrus sama je povedala, da\xc2\xa0\xc2\xbbsem se kar zaljubila v to zgodbo.\xc2\xab Njen lik v filmu izgubi nedol\xc5\xbenost, kadi konopljo, veliko zapravlja in dve dekleti poljubi na ustnice. akcijski komedija So Undercover naj bi iz\xc5\xa1la leta 2011. V filmu ima vlogo\xc2\xa0\xc2\xbbte\xc5\xbekega dekleta, ki pozna pravila ulice, ki ga FBI najame zato, da se pod krinko vpi\xc5\xa1e na kolid\xc5\xbe in raziskuje neko nevarno sesterstvo.\xc2\xab Za vlogo se bo nau\xc4\x8dila uli\xc4\x8dnega pretepanja._NEWLINE_5. marca 2011 je Miley Cyrus gostila oddajo Saturday Night Live, kjer je nastopila z razli\xc4\x8dnimi ske\xc4\x8di. Zapela je tudi nekaj pesmi o raznih kontroverznostih, kot je incident s kajenjem trave, fotografija, na kateri s prijateljico je sladkarijo Twizzler in\xc2\xa0\xc2\xbbplesanje ob drogu\xc2\xab\xc2\xa0na podelitvi nagrad Teen Choice Awards, nazadnje pa je dejala:\xc2\xa0\xc2\xbb\xc5\xbdal mi je, ker nisem popolna.\xc2\xab_NEWLINE_Marca 2011 je njen o\xc4\x8de, Billy Ray Cyrus, na pogovorni oddaji The View potrdil, da je Miley Cyrus s producentom Dr. Lukeom pri\xc4\x8dela na\xc4\x8drtovati svoj nov album, kljub temu, da je slednja pred tem dejala, da se bo v prihodnosti osredoto\xc4\x8dila predvsem na svojo igralsko kariero. Istega meseca je Miley Cyrus preko Facebooka potrdila, da se bo vrnila v glasbeno industrijo in pri\xc4\x8dela s svojo novo turnejo, imenovano Gypsy Heart Tour, s katero bo promovirala album Can't Be Tamed. S turnejo je pri\xc4\x8dela 29. aprila v Latinski Ameriki, kon\xc4\x8dala pa 2. julija v Avstraliji.\n_START_SECTION_\nJavna podoba in zasebno \xc5\xbeivljenje\n_START_PARAGRAPH_\nMiley Cyrus je kristjanka. V intervjuju za USA Today je Cyrusova povedala, da je njena vera\xc2\xa0\xc2\xbbglavna stvar\xc2\xab\xc2\xa0in razlog, zaradi \xc4\x8desar se je zaposlila v Hollywoodu. V intervjuju z revijo Parade je dejala, da redno obiskuje cerkev skupaj s svojo dru\xc5\xbeino. V intervjuju z revijo Christianity Today je njen o\xc4\x8de, Billy Ray Cyrus, rekel:\xc2\xa0\xc2\xbbBiti Kristjan za nas pomeni, da verjamemo v nebesa.\xc2\xab\xc2\xa0in\xc2\xa0\xc2\xbbV Franklinu smo imeli veliko cerkev in ko zapusti\xc5\xa1 cerkev in se vklju\xc4\x8di\xc5\xa1 v skupnost, postane\xc5\xa1 velika \xc5\xbertev. Sprijaznimo se, Hollywood je popolnoma druga\xc4\x8den od Franklina, Tennessee.\xc2\xab_NEWLINE_Leta 2008 je Miley Cyrus zaslu\xc5\xbeila 25 milijonov $, leto prej pa 17 milijonov $, zaradi \xc4\x8desar se je uvrstila na petintrideseto mesto Forbesove lestvice\xc2\xa0\xc2\xbbnajvplivnej\xc5\xa1ih ljudi\xc2\xab. Revija Parade jo je ozna\xc4\x8dila za najbogatej\xc5\xa1o najstnico in napovedala, da bo do konca leta s svojo fran\xc5\xa1izo zaslu\xc5\xbeila 1 milijardo $. S pove\xc4\x8danim uspehom je Miley Cyrus dobila tudi pove\xc4\x8dano pozornost medijev. V maju 2008 je v intervjuju z revijo The Los Angeles Times Francois Navarre, imetnik agencije X17 dejal, da se je prodaja del Miley Cyrus dvignila po izzidu slike za revijo Vanity Fair:\xc2\xa0\xc2\xbbZa\xc4\x8dela je prodajati ve\xc4\x8d. [...] V\xc4\x8dasih je bilo to 300 $, danes je 2.000 $ za fotografijo.\xc2\xab Vrednost slik prvega poljuba takrat petnajstletne Miley Cyrus so ocenili na 30.000 do 150.000 $. Francois Navarre je dejal, da se je Miley Cyrus redko obna\xc5\xa1ala druga\xc4\x8de, kakr\xc5\xa1no jo prikazuje javnost, da je redko od\xc5\xa1la ven brez star\xc5\xa1ev in povedal tudi:\xc2\xa0\xc2\xbbJe ve\xc4\x8d ljudi, ki \xc4\x8daka na trenutek, ko bo prenehala biti tako tradicionalna. [...] Je naravno. Pri vsakem najstniku. Vendar bo to pri\xc5\xa1lo kmalu. [...] Kakor hitro ji bo mama pustila iti sami ven. Postalo bo zanimivo.\xc2\xab Revija Time jo je uvrstila na svoj seznam Time 100, seznam 100 najvplivnej\xc5\xa1ih ljudi na svetu. Njeno predstavitev je napisala biv\xc5\xa1a otro\xc5\xa1ka zvezdnica, Donny Osmond, ki je napisala:\xc2\xa0\xc2\xbbKot idol najstnikom po vsem svetu pevka in igralka Miley Cyrus, 15, jaha ogromen plimni val, ki jo bo popeljal na vrh kariere; to je tako, kakor bi moralo biti. Upam, da u\xc5\xbeiva. [...] V roku treh ali petih let se bo Miley morala soo\xc4\x8diti z odraslostjo. Karkoli dela, da bi spremenila svojo podobo, se bo v spremembi soo\xc4\x8dila s stisko.\xc2\xab_NEWLINE_Miley Cyrus je svoj proslavila v Disneylandu z dobrodelnim podjetjem Youth Service America, organizacijo mladih prostovoljcev._NEWLINE_8. oktobra 2009 je Miley Cyrus izbrisala svoj ra\xc4\x8dun na Twitterju, kot razlog za dejanje pa je navedla to, da si \xc5\xbeeli ve\xc4\x8d zasebnosti. Reviji Parade je povedala:\xc2\xa0\xc2\xbbSvoj ra\xc4\x8dun na Twitterju sem izbirsala zato, ker sem tam napisala, da verjamem v zakon med istospolnima partnerjema, saj bi vsi morali imeti radi vse in sem potem dobila sovra\xc5\xbeno pismo, v katerem je nekdo napisal, da sem slaba oseba.\xc2\xab Miley Cyrus je bila na strani zelo popularna; njen ra\xc4\x8dun si je, preden ga je izbrisala, ogledalo 2 milijona ljudi._NEWLINE_Ob koncu leta 2009 je revija Billboard Miley Cyrus ozna\xc4\x8dila za \xc4\x8detrto najbolje prodajano \xc5\xbeensko ustvarjalko in peto najbolje prodajano pevko. Revija Forbes ji je dodelila devetindvajseto mesto na svoji lestvici\xc2\xa0\xc2\xbbnajvplivnej\xc5\xa1ih ljudi\xc2\xab, saj je zaslu\xc5\xbeila 25 milijonov $._NEWLINE_26. oktobra 2010, manj kot mesec dni pred osemnajstim rojstnim dnem Miley Cyrus, je njen o\xc4\x8de vlo\xc5\xbeil zahtevo za lo\xc4\x8ditev od njene mame iz Tennesseeja, za razlog pa je navedel\xc2\xa0\xc2\xbbnepremostljive razlike\xc2\xab. V izjavi za revijo People je Billy Ray Cyrus naslednji dan oznanil razhod, par pa je povedal:\xc2\xa0\xc2\xbbKot si lahko predstavljate, je na\xc5\xa1i dru\xc5\xbeini trenutno zelo te\xc5\xbeko. Posku\xc5\xa1amo urediti nekaj osebnih zadev. Cenimo va\xc5\xa1e pozitivne misli in molitve.\xc2\xab Kakorkoli \xc5\xbee, 18. marca 2011 je Billy Ray Cyrus v pogovorni oddaji The View oznanil, da sta z \xc5\xbeeno opustila lo\xc4\x8ditev in prekinila lo\xc4\x8ditveni postopek.\n_START_SECTION_\nKontroverznost\n_START_PARAGRAPH_\nV decembru 2007 se je za\xc4\x8dela kratka kontroverznost, ko je Miley Cyrus preko privatnega ra\xc4\x8duna na MySpaceu objavila sliko, ki prikazuje njo in njeno \xc5\xbeensko prijateljico, ki si delita isto sladkarijo. Slika je hitro potovala po internetu.\xc2\xa0\xc2\xbbSama sem o sliki menila: To sta dve dekleti - saj ni tak\xc5\xa1na stvar. Vendar je slika hitro potovala okoli. Nekdo jo je, na primer, kopiral in poslal naprej in rekel: O, moj bog, poglej si to in bla bla bla,\xc2\xab\xc2\xa0je dejala Miley Cyrus._NEWLINE_V aprilu 2008 so se na internetu pojavile mnoge fotografije Miley Cyrus v njenem spodnjem perilu in kopalkah, ki jih je objavila oseba, ki je vlomila v njej ra\xc4\x8dun na Gmailu. Miley Cyrus je slike opisala kot\xc2\xa0\xc2\xbbneumne, neprimerne fotografije\xc2\xab\xc2\xa0in dejala:\xc2\xa0\xc2\xbbDelala bom napake in nisem popolna. Nikoli ne nameravam za ni\xc4\x8d od tega, da se bo zares zgodilo in zelo mi je \xc5\xbeal, \xc4\x8de sem koga razo\xc4\x8darala.\xc2\xab_NEWLINE_25. aprila 2008 je Entertainment Tonight poro\xc4\x8dal, da je Miley Cyrus pozirala brez majice za revijo Vanity Fair. Ko se fotografija pojavi v javnosti, je na njej prikazana Miley Cyrus z golim hrbtom, sprednji del pa prekriva rjuha. Fotografirala jo je fotografinja Annie Leibovitz. Vse fotografije so bile 27. aprila 2008 objavljene na spletni strani revije New York Times. 29. aprila 2008 je New York Times pojasnil, da \xc4\x8detudi slika daje tak\xc5\xa1en vtis, Miley Cyrus pod rjuho pravzaprav ni bila brez majice. Nekateri star\xc5\xa1i so izrazili ogor\xc4\x8denje nad stilom fotografije, Disney pa kasneje pojasni, da\xc2\xa0\xc2\xbbje bila slika posneta zato, da bi prodali \xc4\x8dim ve\xc4\x8d izvodov revije\xc2\xab. Gary Marsh, vodja Disney Channel Worldwide je za revijo Portfolio povedal:\xc2\xa0\xc2\xbbMiley Cyrus je trenutno pred pomembno odlo\xc4\x8ditvijo v karieri, ki bo zelo vplivala na njen posel in v kateri se mora odlo\xc4\x8diti, ali bo za vedno obdr\xc5\xbeala obraz 'pridne pun\xc4\x8dke'. Star\xc5\xa1i so jo spremenili v boginjo! \xc4\x8ce zdaj zapravi to zaupanje, ga ne bo dobila nazaj.\xc2\xab_NEWLINE_Zaradi internetnega razburjenja glede slike in velike medijske pozornosti se je Miley Cyrus 27. aprila 2008 javno opravi\xc4\x8dila:\xc2\xa0\xc2\xbbFotografijo sem posnela, ker sem \xc5\xbeelela biti 'ustvarjalna' in zdaj, ko gledam slike in berem vse zgodbe v \xc4\x8dasopisih, mi je zelo nerodno. Nisem nameravala povzro\xc4\x8diti tega, kar sem, in vsem svojim obo\xc5\xbeevalcem, za katere me zelo skrbi, se globoko opravi\xc4\x8dujem.\xc2\xab\xc2\xa0Tudi Leibovitzova je objavila opravi\xc4\x8dilo:\xc2\xa0\xc2\xbb\xc5\xbdal mi je, da ste si mojo upodobitev Miley razlagali napa\xc4\x8dno. Fotografija se mi je zdela preprosta, klasi\xc4\x8dni portret, posnet z zelo malo li\xc4\x8dili in sama menim, da je bil zelo lep.\xc2\xab 28. aprila 2008 je revija Vanity Fair objavila intervju z Miley in njenim o\xc4\x8detom, Billyjem Rayjem Cyrusom, tako kot fotografijo na njihovi spletni strani. Sode\xc4\x8d po intervjuju so star\xc5\xa1i Cyrusove prisotni pri snemanju fotografij. Ideja za poziranje z rjuho je bila ideja fotografinje. Ko so jo vpra\xc5\xa1ali, \xc4\x8de ji je bilo med snemanjem nerodno, je Miley Cyrus v intervjuju z Bruceom Handyjem dejala:\xc2\xa0\xc2\xbbNe, mislim, na sebi sem imela veliko odejo. In menila sem, da to izgleda lepo in zares naravno. Vse skupaj je bilo precej ustvarjalno. Ni se mi zdelo umazano ali kaj podobnega ... In Annie sploh ne more\xc5\xa1 re\xc4\x8di ne. Tako ljubka je! Na obraz dobi izraz \xc5\xbealostnega ku\xc5\xbeka in enostavno mora\xc5\xa1 re\xc4\x8di 'v redu'.\xc2\xab 2. decembra 2008 je revija TV Guide objavila, da se Cyrusova zanima za ponovno sodelovanje z Leibovitzo v prihodnosti in da celo sama razmi\xc5\xa1lja, da bi za\xc4\x8dela s fotografsko kariero.\xc2\xa0\xc2\xbbTo je nekaj, kar bi lahko po\xc4\x8dela vse \xc5\xbeivljenje. \xc5\xbdelim si postati fotografinja... \xc5\xa0tudirati bi od\xc5\xa1la v London. Sli\xc5\xa1ala sem, da imajo tam enkratne \xc5\xa1ole in zares bi se rada vpisala na eno izmed njih!\xc2\xab_NEWLINE_V maju 2009 je Gossett, dolgoletni agent Miley Cyrus, zapustil agencijo Cunningham Escott Slevin Doherty in se pridru\xc5\xbeil agenciji United Talent Agency, po podatkih revije The Hollywood Reporter delno zato, ker je upal, da bo ta agencija\xc2\xa0\xc2\xbbCyrusovi omogo\xc4\x8dila ve\xc4\x8djo podporo ob \xc5\xa1irjenju njene kariere.\xc2\xab Leto dni pozneje, v juniju 2009, je Miley Cyrus zapustila oboje, Gossetta in agencijo UTA in sklenila pogodbo za snemanje filma Poslednja pesem ter za snemanje \xc4\x8detrte sezone serije Hannah Montana in se pridru\xc5\xbeila agenciji Creative Artists Agency, ki jo je \xc5\xbee zastopala na glasbenem podro\xc4\x8dju. Nikki Finke je komentirala:\xc2\xa0\xc2\xbbJe to po\xc5\xa1teno do UTA? Seveda ne. Vendar sem sli\xc5\xa1ala, da se je tako odlo\xc4\x8dila Mileyjina mama, Trish Cyrus.\xc2\xab_NEWLINE_Nastop Miley Cyrus s pesmijo\xc2\xa0\xc2\xbbParty in the U.S.A.\xc2\xab\xc2\xa0na podelitvi nagrad Teen Choice Awards 10. avgusta 2009 je spodbudil pravo razburjenje. Kritiki so se prito\xc5\xbeevali nad izzivalnim plesom in tem, da je plesala na vrhu vozi\xc4\x8dka za sladoled, zaradi \xc4\x8desar so Cyrusovo obto\xc5\xbeili, da se roga ameri\xc5\xa1ki kulturi. Nekateri kritiki so napisali tudi negativno primerjavo z Britney Spears, ki pa jih je Cyrusova celo pozdravljala. Ostali so Miley Cyrus branili. Nekateri so bili mnenja, da je Miley Cyrus \xc5\xbee tvegala kontroverznost s slikami za Vanity Fair. Njena zalo\xc5\xbeba, Hollywood Records, in The Walt Disney Company, ki med drugim tudi producira televizijsko serijo Hannah Montana, nista komentirala njenega nastopa, Disney Channel pa je povedal, da je bil njen nastop popolnoma primeren za otroke od \xc5\xa1estega do \xc5\xa1tirinajstega leta. Kanal Fox Network, ki je oddajal podelitev nagrad, ni podal nobenega komentarja, razen potrditve, da bo tudi ta nastop \xc5\xa1e vseeno vklju\xc4\x8den v njihovo oddajanje slovesnosti. Ian Drew, glavni urednik revije US Weekly, je povedal:\xc2\xa0\xc2\xbb\xc5\xbde tako njen ugled visi na nitki, zato to ni bila najbolj strate\xc5\xa1ka poteza. Tako je za\xc4\x8dela Britney [Spears]. Bila je dobro dekle, ki se je pokvarilo in izgleda, da bo tako tudi z Miley.\xc2\xab Miley Cyrus so tistega leta kritizirali tudi zato, ker je hodila z Justinom Gaston, ki je bil pet let starej\xc5\xa1i od nje in zaradi fotografije, na kateri se je pa\xc4\x8dila in\xc2\xa0\xc2\xbbraztegovala o\xc4\x8di\xc2\xab, kar so nekateri razumeli kot \xc5\xbealjitev azijske dru\xc5\xbebe. Miley Cyrus se je opravi\xc4\x8dila za fotografijo preko svoje spletne strani, kjer je svoja dejanja branila z besedami:\xc2\xa0\xc2\xbbNIKAKOR se nisem nor\xc4\x8devala iz katere koli narodnosti!\xc2\xab_NEWLINE_12. maja 2010 je TMZ izdal video, na katerem Miley Cyrus, takrat stara \xc5\xa1estnajst let, ple\xc5\xa1e v naro\xc4\x8dju \xc5\xa1tiriin\xc5\xa1tiridesetletnega Adama Shankmana, producenta filma Poslednja pesem. Video je bil posnet med zabavo za njen film. Njen o\xc4\x8de, Billy Ray, jo je branil in rekel, da se je Miley\xc2\xa0\xc2\xbbsamo zabavala\xc2\xab\xc2\xa0in da je\xc2\xa0\xc2\xbbto nekaj, kar ljudje njenih let pa\xc4\x8d po\xc4\x8dnejo\xc2\xab. Kasneje tistega decembra je TMZ objavil posnetek, na katerem Miley Cyrus kadi pipo. Sama je trdila, da je kadila psihoaktivno rastlino, imenovano salvia divinorum, \xc4\x8deprav tega ni potrdil nih\xc4\x8de drug. Salvia je v Kaliforniji legalna in Miley Cyrus je bila v \xc4\x8dasu, ko so videospot posneli, \xc5\xbee polnoletna. Njen o\xc4\x8de je svojo \xc5\xbealost glede dogodka izrazil preko Twitterja, kjer je napisal:\xc2\xa0\xc2\xbbVsem se opravi\xc4\x8dujem. Niti sanjalo se mi ni. Tudi sam sem to stvar pravkar videl. Tako \xc5\xbealosten sem. Vse skupaj mi je u\xc5\xa1lo izpod nadzora.\xc2\xab\n_START_SECTION_\nRazmerja\n_START_PARAGRAPH_\nSeptembra 2008 je Miley Cyrus v intervjuju z revijo Seventeen govorila o svojem razmerju z Nickom Jonasom, s katerim je hodila dve leti. Dejala je, da sta bila\xc2\xa0\xc2\xbbzelo zaljubljena\xc2\xab, vendar sta se proti koncu\xc2\xa0\xc2\xbbveliko prepirala.\xc2\xab Razmerje se je kon\xc4\x8dalo leta 2007. Po razhodu je Miley Cyrus povedala, da se je vztrajno\xc2\xa0\xc2\xbbupirala vsemu, kar je Nick \xc5\xbeelel od mene, da bi bila. In potem sem ugotovila, da moram biti nekaj \xc4\x8dasa sama in ugotoviti, kdo sem.\xc2\xab_NEWLINE_V februarju 2008 sta Cyrusova in njena prijateljica, Mandy Jiroux (ki je tudi njena plesalka v ozadju) za\xc4\x8deli ustvarjati videe za YouTube, ki sta jih poimenovali kot The Miley and Mandy Show. Videe, opisani kot\xc2\xa0\xc2\xbbuspe\xc5\xa1nica na YouTubeu\xc2\xab, sta Cyrusova in Jirouxova za\xc4\x8deli snemati zaradi zabave, ve\xc4\x8dinoma pa sta jih snemali v Mileyini spalnici. Miley Cyrus je bila u\xc4\x8dlanjena tudi na Twitter; njeno stran si je ogledalo priblji\xc5\xbeno 2 milijona gledalcev, vendar jo je Miley Cyrus izbrisala 8. oktobra 2009._NEWLINE_Junija 2009, tik preden je odletela v Georgio na snemanje filma Poslednja pesem, je Miley Cyrus kon\xc4\x8dala devetmese\xc4\x8dno razmerje s skoraj pet let starej\xc5\xa1im fotomodelom za spodnje perilo, Justinom Gastonom. V marcu leta 2010 je Miley Cyrus potrdila, da je za\xc4\x8dela hoditi s svojim sodelavcem iz filma Poslednja pesem, Liamom Hemsworthom. Kasneje je Liama Hemswortha ozna\xc4\x8dila za svojega\xc2\xa0\xc2\xbbprvega resnega fanta\xc2\xab. V avgustu leta 2010 je Miley Cyrus potrdila, da sta se z Liamom Hemsworthom raz\xc5\xa1la. Miley Cyrus in Liam Hemsworth sta se v javnosti zopet pojavila skupaj mesec dni pozneje in sta po poro\xc4\x8dilih spet skupaj. Novembra 2010 so objavili, da se je par \xc5\xbee drugi\xc4\x8d raz\xc5\xa1el. Ponovno se je za\xc4\x8delo govoriti, da sta spet skupaj, decembra 2015, ko naj bi Miley bo\xc5\xbei\xc4\x8dne in novoletne praznike pre\xc5\xbeivela z dru\xc5\xbeino Hemsworth govori pa se \xc5\xbee celo o poroki, ki naj bi se zgodila \xc5\xbee to leto._NEWLINE_Marca 2011 sta tudi Billy Ray Cyrus in Tish Cyrus uradno ustavila lo\xc4\x8ditveni postopek._NEWLINE_Cyrus pravi, da je pripravljena biti v razmeru s komerkoli, ki jo ima iskreno rad, in da ji spol potencialnega partnerja ali partnerke ni pomemben."